
 P R I M A R

MUNICIPIUL TIMISOARA                                   
           Dr. Ing. GHEORGHE CIUHANDU

DIRECŢIA URBANISM

SERVICIUL PLANIFICARE URBANĂ

Nr.U22005-004884/04.10.2005
REFERAT 

privind aprobarea Planului Urbanistic de Detaliu “Extindere zonă rezidenţială şi funcţiuni complementare”strada Mureş, nr.144, Timişoara
Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara, aprobat prin HCL nr. 157/2002

Având in vedere PUZ- „Lidia- Muzicescu-Martirilor” Timişoara aprobat prin HCL nr. 91/1998 

Având în vedere prevederile Certificatului de Urbanism nr. 1560 din 05.04.2005
Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Plan Urbanistic de Detaliu “Extindere zonă rezidenţială şi funcţiuni complementare”strada Mureş,nr.144, Timişoara. Documentaţia este iniţiată de beneficiar, d-nul Muntean Laurenţiu şi soţia Muntean Margareta, elaborată de S.C.”Arhitect Trâmbiţaş” S.R.L., proiect nr. 06/2005.

Obiectul prezentului PUD -“ Extindere zonă rezidenţială şi funcţiuni complementare”strada Mureş,nr.144, Timişoara constă în:

· construirea de locuinţe proprietate personală în zona de sud a Municipiului Timişoara, pe strada Mureş la nr.144
· crearea unei legături carosabile in zonă cu corelarea la reţeaua de trafic locală

· asigurarea soluţiilor de echipare colectivă 

Parcela pe care se doreşte realizarea locuinţelor are destinaţia de locuinţe ( P- P+2) şi funcţiuni complementare, conform P.U.G.- Municipiul Timişoara aprobat prin HCL 157/2002 şi conform PUZ- „Lidia - Muzicescu-Martirilor” Timişoara
Parcela studiată nu se află în zonă protejată sau de protecţie a monumentelor istorice, respectiv zonă de interes deosebit pentru care este necesar avizul Consiliului Judeţean Timiş. Terenul studiat prin prezenta documentaţie este situat în intravilanul Municipiului Timişoara.
Prin prezenta documentaţie se doreşte parcelarea suprafeţei studiate în 9 parcele pentru construirea de locuinţe individuale şi asigurarea accesului prin propunerea unei străzi cu sens unic pentru accesul la aceste loturi.

Noua stradă cu sens unic de lăţime 6 m. se va racorda la trama existentă şi anume la strada Muzicescu şi la drumul de acces la parcelele învecinate din partea de vest, conform avizului Comisiei de Circulaţie. Aceasta va trece in domeniul public conform declaraţiei notariale autentificate sub nr. 3631 din 15.09.2005.
Se vor asigura necesarul de locuri de parcare pe parcela proprie şi necesarul de locuri de staţionare pe domeniul public ( 8 locuri de staţionare pentru vizitatori). 
Suprafaţa studiată prin prezenta documentaţie este alcătuită din terenul proprietatea beneficiarilor prezentei documentaţii, d-nul Muntean Laurenţiu şi soţia Muntean Margareta , conform C.F. nr. 71817 nr. cadastral 14 346, in suprafaţă de 9036 mp..
Construcţiile noi vor fi amplasate conform Planşei nr.06A02 – Reglementări urbanistice, anexate la Proiectul de Hotărâre.
Pe limita de est construcţiile se pot amplasa cu o retragere minimă de 1,90 m. şi cu înălţimea maximă la cornişă de 3 m.

Indicii de construibilitate propuşi se încadrează în indicii aprobaţi pentru zona de locuinţe cu regim mic de înălţime:

P.O.T. max. = 40%, H max. =  D+P+2, C.U.T. max.= 1,6 iar propunerea se încadrează în normele de densitate urbană.

Documentaţia de urbanism propusă este însoţită de  toate avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/08.06.2000 al Ministerului Lucrărilor Publice şi Amenajării Teritoriului ( M.T.C.T.) şi conform Certificatului de Urbanism de mai sus.
Planul Urbanistic de Detaliu se va integra în Planul Urbanistic General al Municipiului Timişoara şi va avea o valabilitate de 10 ani. 

